Балқаш қаласы білім бөлімінің «әл-Фараби атындағы жалпы білім беретін мектебі» КММ

2022-2023 оқу жылы

Сыбайлас жемқорлыққа және көлеңкелі экономикаға қарсы іс-қимылды ұйымдастыру жоспарының жылдық ЕСЕБІ

 Қазақстан Республикасының 2015-2025 жылдарға арналған сыбайлас жемқорлыққа қарсы стратегиясын іске асыру мен білім ұйымдарында ішкі тәртіптік қағидаларының бұзушылығын болдырмау мақсатында тоқсанына бір рет педагогикалық ұжыммен отырыстар өтеді.

 Қазақстан Республикасы Білім және ғылым министрінің 2020 жылғы 11 мамырдағы № 190 бекітілген педагогикалық әдеп қағидаларын таныстыру мақсатында педагогикалық ұжыммен отырыс өткізіліп, педагогикалық әдеп жөніндегі кеңес құрамы бекітілді. Сыбайлас жемқорлыққа қарсы әрекет бойынша 2022-2023 оқу жылына арналған іс-шаралар жоспары таныстырылып, жұмыс жоспары бекітілді. Педагогтарға, ата-аналарға құқықтық жаппай оқытуға байланысты сыбайлас жемқорлыққа қарсы іс-қимылға бағытталған нормативтік құқықтық актілерге байланысты ақпараттық түсінідіру жұмыстары жүргізілді.

Мектеп ғимаратында тұрғындар үшін сыбайлас жемқорлық мәселелеріне арналған шағымдар мен ұсыныстарға арналған «сенім жәшігі» орнатылған. 2022 жылдың 9 айында түскен хаттар бойынша мектеп инспекторымен бірігіп талданады, түсінік жұмыстары жүргізіледі. Сенім жәшігіне мектептің сенім телефоны ретінде 5-16-27 нөмірі бекітілген.

 Мектептің 1 қабаттағы дәлізде сыбайлас жемқорлыққа арналған «Парасатты азамат» атты бұрыш жұмыс істейді. Бұрышта жас ұрпақты өз мемлекетіне жауапкершілікпен қарау және әділдікке тәрбиелеу насихатында кеңестер жазылған.

 Мектепте мұғалімдер және аналар мерекесіне байланысты оқытушылар мен оқушылар құрамына сыйлықтар, мерекелік іс-шараларды өткізу және басқа да мақсаттар үшін мәжбүрлі түрде қаражат жинауға тиым салынатындығы туралы қатаң бақылауда болады.

Қоғамда сыбайлас жемқорлыққа қарсы мәдениетті қалыптастыруға бағытталған жұмыстар барысында мектептегі «Адал ұрпақ» ерікті мектеп тобы жұмыс жасайды. Мүшелері: 1-11 сынып оқушыларынан 18 оқушы қамтылды.  Жоспары жасақталып, бекітілді. «Адал ұрпақ» тақырыбында стенд жасақталды. Жоспарға сай барлық шаралары уақтылы өткізіліп отыр.

Сыбайлас жемқорлыққа қарсы мәдениетті қалыптастыру бойынша «Адал Ұрпақ»  ерікті  тобының жұмыс жоспарына сәйкес қазан айының 2-ші жұлдызында «Адал Ұрпақ» ерікті тобының күн тәртібіндегі онлайн мәжілісі өтті. Қарастырылған мәселелер мектеп ортасында жастарды рухани өнегелікке және азаматтық - отаншылдыққа тірбиелеуге бағытталған сыбайлас жемқорлыққа қарсы мәдениеттің қалыптастыру жұмыстары жүргізілді. Жиынға 22 оқушы қатысты.

Мектепте жұртшылық арасында насихаттау және түсіндіру жұмыстары басшылары тарапынан бақыланып отыр.  Мысалы: сыбайлас жемқорлыққа қарсы іс қимыл заңнамасының түсіндірілуі, насихаттау жұмыстарының барысы 2022 жылы 1 рет мектеп  әкімшілігі жиналысында, талқыланып, қаралды.

**«Адалдық» дүкені** адалдыққа шақырады. «Адалдық алаңы» жобасы аясында бүгін мектеп қабырғасында "Адалдық дүкені" жұмысын жалғастыруда. Оның негізгі мақсаты: қандай істе де адал болу, адамдардың бір-біріне деген сенімділіктерін арттыру, жемқорлыққа қарсылық мәдениетін дамыту, адамдыққа тәрбиелеу. «Адалдық дүкенінің" өзгешелігі сол, мұнда еш дүкенші болмайды. Әрбір адам өзіне қажетті затын алып, оның ақшасын арнаулы касса жәшікке салып кетеді. Бұл адам бойында тазалық,   адалдық, жауапкершілік қасиеттерін көбірек сіңіруге себеп болмақ. Бүгінгі күнде мектебіміздегі «Адалдық дүкенінің» – білім алушыларымыз үшін нағыз тәрбие мекені болатынына сеніміміз мол.

Білім беру ұйымдарында сыбайлас жемқорлық сипатындағы фактілерге жол бермеу мақсатында педагог қызметкерлер мен білімалушылардың және олардың ата-аналарының құқықтық сауаттылығын арттыру жолға қойылды.

1) Мектепке қатысты сыбайлас жемқорлыққа жағдай туғызатын мәселелер болған жоқ.

2) Мектептегі ұйымдастырушылық-басқарушылық қызметіндегі сыбайлас жемқорлыққа ешқандай тәуекелдер анықталмады.

Халықаралық сыбайлас  жемқорлыққа қарсы күніне және сыбайлас жемқорлыққа қарсы айлық ұйымдастыруға  байланысты жүзеге асырылатын іс-шаралар жоспары бекітілді. Жоспар бойынша барлық 1-11 сыныптарда бірыңғай сынып сағаттары өтті. Бастауыш сыныптарда адалдық, шыншылдық, әділдік тақырыбында өтсе, жоғары сыныптарда «сыбайластық», «жемқорлық» тақырыбы қозғалды.

Өскелең ұрпақтың арасында жалпыға бірдей еңбек, адалдық және сатылмаушылық идеяларын мінез-құлық нормасын сақтау, сыбайлас жемқорлыққа қарсы іс-қимылға бағытталған шаралардың қабылдануы мен нығайтылуына ықпал ету, сыбайлас жемқорлыққа қарсы оқушылардың санасын қалыптастыру және қазақстандық патриотизм сезімін нығайту, мемлекеттік сыбайлас жемқорлыққа қарсы саясатының жүзеге асырылуына оқушыларды тарту мақсатында "Адал ұрпақ" еріктілер клубының ұйымдастыруымен 5-6 сыныптар 7-8 сыныптар арасында **"Адал ұрпақ- болашақ кепілі"** атты суреттер байқауы өтті.

"Адал ұрпақ" еріктілер клубы мүшелерінің қатысуымен **"Сыбайлас жемқорлық туралы не білеміз?"** атты сауалнама өткізілді. Жас ұрпаққа адалдық, парасаттылық құндылықтарын сіңіру, сыбайлас жемқорлыққа қарсы мәдениетті қалыптастыруды мақсат еткен сауалнама барысында оқушылар белсенді ой қозғап, парасатты тұлға қалыптастырудың маңыздылығына тоқталып, өз ойларын көрсетті.

«Адал ұрпақ» клубтарының арасында оқушылардың шығармашылық белсенділігін ынталандыру, сыбайлас жемқорлыққа қарсы іс –қимыл мәселелерінде қоғамдық сананы және азаматтық ұстанымды қалыптастыру мақсатында өткізілген қалалық **«Сыбайлас жемқорлыққа қарсы іс-қимыл: Біз немен күресеміз? Неге күресеміз?»** атты инфографика байқауында мектебімізден 6А сынып оқушысы Ермеков Нұрислам жүлделі ІІ орынды иеленді.

Жоспар бойынша қаңтар айында 9-10 сынып оқушылары **«Елімнің болашағы – менің қолымда»** тақырыбында мамандық таңдауда сыбайлас жемқорлыққа қарсы эссе жазды.

Ата-аналарға, балаларда құқықты, заңдарды, құқылық тәртіпті құрметтеуге тәрбиелеу бойынша жадынамалар таратылды.

Мектеп оқушыларының арасында **«Адал және сатылмайтын еңбек»** тақырыбында сурет көрмесі және үздік бейнеролик байқауы ұйымдастырылды. Іс-шараның мақсаты оқушыларды сыбайлас жемқорлыққа қарсы тәрбиелеудің негізгі міндеті – құқықтық сананы қалыптастыру болды. Көрмеге 5-6 сынып оқушыларының суреттері қойылды. Жеңімпаздар мектепшілік мақтау қағазымен марапатталды.

Мектеп директоры С.Т.Сыздыкова